உருபீடியம் சயனைடு

உருபீடியம் சயனைடு (Rubidium cyanide) RbCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரசன் சயனைடினுடைய உருபீடியம் உப்பாக இச்சேர்மம் பார்க்கப்படுகிறது. வெண்மை நிறத்தில் காணப்படும் உருபீடியம் சயனைடு தண்ணீரில் நன்றாகக் கரைகிறது. இக்கரைசல் கசப்பான பாதாமை நினைவூட்டும் வாசனை கொண்டதாக உள்ளது. தோற்றத்தில் பார்ப்பதற்கு சற்றே சர்க்கரையை ஒத்திருப்பது போல தோன்றுகிறது. உரூபிடியம் சயனைடு பொட்டாசியம் சயனைடை ஒத்த வேதியியல் பண்புகளை வெளிப்படுத்துகிறது. அதைபோலவே நச்சுத்தன்மை கொண்டதாகவும் உள்ளது. 
 தயாரிப்பு 
ஆல்ககால் அல்லது ஈதரிலுள்ள உருபீடியம் ஐதராக்சைடுடன் ஐதரசன் சயனைடு வினைபுரிவதால் உருபீடியம் சயனைடு உருவாகிறது. :Rubidium cyanide (in Chinese). ChemYQ.
HCN + RbOH → RbCN + H2O.
 மேற்கோள்கள் 

பகுப்பு:சயனைடுகள்
பகுப்பு:உருபீடியம் சேர்மங்கள்